Ehdotus neuvoston päätökseksi Liettuan osallistumista yhteisön koulutuksen ja ammatillisen koulutuksen ohjelmiin sekä nuoriso-ohjelmiin koskevasta assosiaationeuvostossa vahvistettavasta yhteisön kannasta (KOM(98)0310 - C4-0359/98 - 98/0174(CNS))

Ehdotus hyväksyttiin seuraavin tarkistuksin:

(Tarkistus 13)

Johdanto-osan 3 a kappale (uusi)

>Alkuperäinen teksti>

>EP:n äänestyksessä hyväksytty teksti>

kolmansista maista saatavat tulot varataan mainittuihin ohjelmiin ja otetaan sellaisinaan asianomaiseen budjettikohtaan,

(Tarkistus 14)

Säädösosan ainoa a kohta (uusi)

>Alkuperäinen teksti>

>EP:n äänestyksessä hyväksytty teksti>

Tämän toimen yhteisrahoitukseen tarkoitettujen määrärahojen vuotuinen erittely sisältyy johdanto-osan ensimmäisessä kappaleessa mainitun assosiaatiosta tehdyn Eurooppa-sopimuksen 110 artiklan mukaisesti Euroopan unionin talousarvion pääluokan III osan B liitteeseen IV.

(Tarkistus 15)

Luonnos assosiaationeuvoston päätökseksi

2 artikla

>Alkuperäinen teksti>

Tätä päätöstä sovelletaan Leonardo da Vinci-, Sokrates- ja Nuorten Eurooppa -ohjelmien keston ajan.

>EP:n äänestyksessä hyväksytty teksti>

Tätä päätöstä sovelletaan Leonardo da Vinci-, Sokrates- ja Nuorten Eurooppa -ohjelmien keston ajan

sekä niille uusien ohjelmien valmisteluvaiheessa myönnettävien pidennyksien ajan, sikäli kuin rahoitusmuodot säilyvät samoina.

(Tarkistus 16)

Liite I, 7 kohta

>Alkuperäinen teksti>

7. Euroopan yhteisöjen komissio ja Liettua valvovat kumppanuuden perusteella jatkuvasti Liettuan osallistumista ohjelmiin, sanotun kuitenkaan rajoittamatta Euroopan yhteisöjen komission ja Euroopan yhteisön tilintarkastustuomioistuimen sellaisten tehtävien hoitoa, jotka koskevat ohjelmien valvontaa ja arviointia Leonardo da Vinci -ohjelmasta tehdyn päätöksen 10 artiklan, Nuorten Eurooppa -ohjelmasta tehdyn päätöksen 9 artiklan ja Sokrates-ohjelmasta tehdyn päätöksen 8 artiklan nojalla. Liettua toimittaa komissiolle tarvittavat kertomukset ja osallistuu muihin yhteisön tässä yhteydessä määräämiin erityistoimiin.

>EP:n äänestyksessä hyväksytty teksti>

7.

Euroopan yhteisöjen komissio ja Liettua valvovat kumppanuuden perusteella jatkuvasti Liettuan osallistumista ohjelmiin, sanotun kuitenkaan rajoittamatta Euroopan yhteisöjen komission ja Euroopan yhteisön tilintarkastustuomioistuimen sellaisten tehtävien hoitoa, jotka koskevat ohjelmien valvontaa ja arviointia Leonardo da Vinci -ohjelmasta tehdyn päätöksen 10 artiklan, Nuorten Eurooppa -ohjelmasta tehdyn päätöksen 9 artiklan ja Sokrates-ohjelmasta tehdyn päätöksen 8 artiklan nojalla, ja komissio tiedottaa tästä säännöllisesti Euroopan parlamentille ja neuvostolle. Liettua toimittaa komissiolle tarvittavat kertomukset ja osallistuu alusta alkaen muihin yhteisön tässä yhteydessä määräämiin erityistoimiin.

(Tarkistus 17)

Liite I, 8 kohta

>Alkuperäinen teksti>

8. Liettuan edustajat kutsutaan osallistumaan ennen komiteoiden säännöllisiä kokouksia pidettäviin yhteensovittamiskokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta Leonardo da Vinci -ohjelmasta tehdyn päätöksen 6 artiklassa, Nuorten Eurooppa-ohjelmasta tehdyn päätöksen 6 artiklassa ja Sokrates-ohjelmasta tehdyn päätöksen 4 artiklassa tarkoitettujen menettelyjen noudattamista. Komissio ilmoittaa Liettualle kyseisten säännöllisten kokousten tuloksista.

>EP:n äänestyksessä hyväksytty teksti>

8.

Liettuan edustajat kutsutaan osallistumaan ennen komiteoiden säännöllisiä kokouksia pidettäviin yhteensovittamiskokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta Leonardo da Vinci -ohjelmasta tehdyn päätöksen 6 artiklassa, Nuorten Eurooppa-ohjelmasta tehdyn päätöksen 6 artiklassa ja Sokrates-ohjelmasta tehdyn päätöksen 4 artiklassa tarkoitettujen menettelyjen noudattamista. Liettua voi myös lähettää edustajan näihin säännöllisiin kokouksiin, jolloin se voi aktiivisesti hyötyä yhteisössä saaduista kokemuksista, mutta se ei voi kuitenkaan vaikuttaa komitean päätöksiin.

(Tarkistus 18)

Liite I, 9 artikla

>Alkuperäinen teksti>

9. Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen on oltava jokin yhteisön virallisista kielistä.

>EP:n äänestyksessä hyväksytty teksti>

9.

Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävien kielten on oltava yhteisön virallisia kieliä. Tämän ei kuitenkaan pitäisi sulkea pois sitä mahdollisuutta, että toisinaan, erityisesti epävirallisissa neuvotteluissa, käytetään asianomaisten maiden kieltä.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi Liettuan osallistumista yhteisön koulutuksen ja ammatillisen koulutuksen ohjelmiin sekä nuoriso-ohjelmiin koskevasta assosiaationeuvostossa vahvistettavasta yhteisön kannasta (KOM(98)0310 - C4-0359/98 - 98/0174(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(98)0310 - 98/0174(CNS) ((EYVL C 188, 17.6.1998, s. 11.)),

- neuvoston kuultua sitä EY:n perustamissopimuksen 126 ja 127 artiklan sekä 228 artiklan 3 kohdan ensimmäisen alakohdan mukaisesti (C4-0359/98 ),

- ottaa huomioon työjärjestyksensä 58 artiklan,

- ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja budjettivaliokunnan lausunnon (A4-0343/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta;

5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. Kehottaa puhemiestään välittämään tämän lausunnon neuvostolle ja komissiolle.